Referendum o članstvu Združenega kraljestva v Evropski uniji
Referendum o članstvu Združenega kraljestva v Evropski uniji je bil neobvezujoči referendum, ki je potekal v Združenem kraljestvu 23. junija 2016 in na katerem so glasovali o obstanku Združenega kraljestva v Evropski uniji. Večina volivcev (51,9 %) volivcev se je odločila za izstop iz EU. Glede na izide po deželah so volivci Anglije in Walesa izglasovali izhod iz EU, medtem ko je bil večinski izid na Škotskem in Severnem Irskem v prid obstanku v EU. Volilna udeležba je bila najvišja po letu 1992, in sicer se je po podatkih britanske volilne komisije referenduma udeležilo 33,5 milijona od 46,5 milijona upravičencev oziroma 72,2 odstotka.